Document ID: 32002D0727

Απόφαση της Επιτροπής
της 26ης Μαρτίου 2002
για τροποποίηση της απόφασης Ε(2001) 2842 περί εγκρίσεως του ενιαίου εγγράφου προγραμματισμού για την τεχνική βοήθεια του στόχου αριθ. 1 στη Γαλλία
[κοινοποιηθείσα υπό τον αριθμό Ε(2002) 154]
(Το κείμενο στη γαλλική γλώσσα είναι το μόνο αυθεντικό)
(2002/727/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(1), και ιδίως το άρθρο 34 παράγραφος 3,
Εκτιμώντας τα ακόλουθα:
(1) Με την απόφαση Ε(2001) 2842, η Επιτροπή ενέκρινε το ενιαίο έγγραφο προγραμματισμού για την τεχνική βοήθεια του στόχου αριθ. 1 στη Γαλλία.
(2) Οι γαλλικές αρχές υπέβαλαν στην Επιτροπή, στις 13 Νοεμβρίου 2001, ένα αίτημα ώστε να διατεθεί, στο ενιαίο έγγραφο προγραμματισμού για την τεχνική βοήθεια του στόχου αριθ. 1, ποσό ύψους 1650000 ευρώ προοριζόμενο για τον άξονα προτεραιότητας αριθ. 3 "Προώθηση των εθνικών και κοινοτικών προτεραιοτήτων", το οποίο παρέμεινε διαθέσιμο στο πλαίσιο του στόχου αριθ. 1.
(3) Θα πρέπει επομένως να τροποποιηθεί η απόφαση Ε(2001) 2842,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση Ε(2001) 2842 τροποποιείται ως εξής:
Η παράγραφος 2 του άρθρου 2 και η παράγραφος 1 του άρθρου 3 διατυπώνονται ως ακολούθως:
Άρθρο 2
2. Στο ενδεικτικό σχέδιο χρηματοδότησης ορίζεται το συνολικό κόστος των αξόνων προτεραιότητας που έχουν επιλεγεί για την από κοινού δράση της Κοινότητας και του οικείου κράτους μέλους, που ανέρχεται σε 3632000 ευρώ για το σύνολο της περιόδου, καθώς επίσης και τα συνολικά κονδύλια που προβλέπονται για τη συμμετοχή του ΕΤΠΑ, που ανέρχονται σε 3087000 ευρώ.
Άρθρο 3
1. Η συμμετοχή του συνόλου των διαρθρωτικών ταμείων που χορηγείται δυνάμει του παρόντος ενιαίου εγγράφου προγραμματισμού, ανέρχεται στο ποσό των 3087000 ευρώ. Οι λεπτομέρειες χορήγησης της χρηματοδοτικής συνδρομής, συμπεριλαμβανομένης της χρηματοδοτικής συμμετοχής των ταμείων σχετικά με τους διάφορους άξονες που αποτελούν μέρος του παρόντος ενιαίου εγγράφου προγραμματισμού, διευκρινίζονται στο σχέδιο χρηματοδότησης που επισυνάπτεται στην παρούσα απόφαση.
2. Οι χρηματοδοτικοί πίνακες που επισυνάπτονται στην απόφαση Ε(2001) 2842 αντικαθίστανται από εκείνους που εμφαίνονται στο παράρτημα της παρούσας απόφασης.
Άρθρο 4
Η παρούσα απόφαση απευθύνεται στη Γαλλική Δημοκρατία.
Βρυξέλλες, 26 Μαρτίου 2002.

Labels: 2
19
5
18
15